
                              Martin Luther

MARTIN LUTHER.

Gamalt godt bonde-grjot! han hadde ikkje greidt det utan. Andens kjempa
treng kjempekrefter baade i kropp og sjæl. Jamnast renn dei or djup
jord dei som vert aandelege vegbrøytarar: kropps-arbeidarar, bønder,
smaakaars-folk. Sovorne folk lærer aa arbeida, av di dei lyt arbeida.
Dei lærer aa sjaa friskt og naturleg paa livet; dei lærer aa tenkja
praktisk, og meir endefram enn dei stove-lærde ovanpaa-menneskji.

Me kjenner att bondeguten i Martin Luther heile hans liv: godtruen og
djerv, grov og uvyrden, med ein u-slitande arbeidshug og ei u-slitande
arbeidskraft, med folkeleg tankegang og folkeleg maate aa ordleggja seg
paa.

Det var spaatt at ein smaakaars-mann skulde koma og hjelpa folket paa
fote; den spaadomen syner kva som æste i tidi. »Tridjestandet" heldt
paa aa koma s eg upp, kritikken yver magthavarane vakna meir og meir,
revolusjonen laag i lufti: adel og geistlege laut vika, framtidi høyrde
„folket" til.

Det var elles tronge kaar for dei tyske bøndene nett i 14de og 15de
hundrad-aaret. Med livlegare samferdsla, gjekk vokstren den vegen me
kjenner so vel: fraa landet til byane, fraa jordarbeid til industri,
fraa kropps-arbeid til kunst og vitskap. I byane kom upp bankar,
kapitalismen tok til aa— 4 -

ovra seg, alle varor vart dyrare, skattane auka, — og det gjekk alt i
hop ut yver bøndene. Det var bonden som maatte slæpa for dei hine;
land-adelen, som heldt paa aa missa si magt, tok att sin mun hjaa
bøndene sine.

Det var ikkje for ingen ting at Luthers far snudde ryggen til
bondeheimen og vart bergmann. Det var smaatt med levemaaten heime;
bergverki baud paa ljosare voner. — Den segni er *ikkje sætande at Hans
Luder laut røma fraa heimbygdi for eit draap, — endaa ætti hadde ord
paa seg for aa vera fæl til aa slaast: dei høyrde til dei frie saksiske
sjølv-eigarane, sjølvbvrge, stridshuga, vane med aa verja seg; og Hans
Luder var heile sitt liv rak i ryggen, kor mykje bergverks-arbeidar han
vart. Men det som dreiv han fraa fedra-jordi var berre sorgi for
utkoma. Nygift var han, og laut tenkja paa levebrødet. Soleis kom han
til Eisleben, der Martin vart fødd (lode november 1483), og derifraa
til Mans-feld, der Martin voks upp.

Det hev vore skrive mykje um barneheimen til Luther. Sume hev gjort
barndomen hans til eit helvite av rædsla. Andre hev meint at han levde
ein lukkeleg barndom. Sanningi ligg vel midt imillom. At Martin Luther
kjende barnegleda baade ute i Quds frie natur og saman med mor og
systkin i heimen, det feil av seg sjølvt: han aatte sans for
livs-gledone, og han levde eit friskt landliv med ku og geit og
fuglesong i skog og mark; a!dri gløymde han gleda i naturi; ho sette
merke i Luther for heile livet. — Men paa den andre sida var
barneheimen hans i Mansfeld so myrk og streng, at gut-ungen maatte leva
kvar dag i otte og age; og det sette og merke paa han for heile livet.
— Folk var strenge mot borni den tid; so det var ikkje noko sers at det
gjekk med juling kvar einaste dag. MenMartin hev havt eit saarare
huglynde enn dei fleste; difor maatte han kjenna sviden djupare enn
andre. Dette at han aldri heilt kunde tru seg til far og mor, at han
alltid gjekk og skolv for far sin, at han kjende det urimelege og
urettferdige i den harde straffi for dei minste brot, at han gjorde
sitt beste med grann-var truskap og endaa aldri kjende seg trygg, — det
la skugge yver barndomen hans, og la grunnen til den nervøsitet som
fylgde han til hans døyande dag.

Barneskulen i Mansfeld kallar Luther sjølv eit helvite, baade aandeleg
og likamleg: skulemeisteren beint fram banka den latinske grammatiken
inn i borni. Mange barne-naturar vert like-sæle under meiningslaus
tukt; men Martin Luther var ikkje so laga; han vart forskræmd og full
av rædsla, rædd baade for Gud og menneskje.

Ja for Gud ogso! Folk trudde den tid meir paa djevlane enn dei trudde
paa Gud. I bergverki raadde djevlane, i luft og vatn, i skog og fjell
var det fullt av vonde vette, og i grannelagi dreiv troll-kjerringane
sitt spel. Og yver dei alle den strenge Gud, som berre kravde og berre
dømde.

All slags ulukkor auka naudi: uaar og fælslege sjukdomar som herja
heile Europa; det bar mot domedag 1 Alt som hende varsla at det leid
mot verdsens ende: sol-myrkje, maane-myrkje, kometar, eldkulor, jamvel
meinlause stjerne-rap, — det var teikn paa Guds vreide yver den synduge
verdi. Tidi var sterkt religiøst gripi. Men sjæle-naudi hjaa folket for
vilt gjenom øydemarker av ovtru og vankunna. Pave-kyrkja pusta til og
heldt ovtrui uppe: i 1484 kunngjorde paven at Tyskland var fullt av
trollkjerringar, og nokre aar etter sende han ut ei «svartebok" som
skulde læra folket kjennemerki paa trollkjerringane og boteraadene mot
deim; prente-kunsten vart nytta i tenesta aat myrke-magti, for fyrste
gong.

Bote-raadene mot alle myrkheims magter var aa halda seg til vens med
kyrkja og prestane: messor, signingar, aande-maningar, gaavor til
kyrkja, pile-grims-ferder, heilage stader, heilage Ieivningar
(reli-kviar) og heilagmenne! bøner i tusen-vis (rosekransen kom nett no
i bruk), runebøner, troll-bøner, troll-raader: ein fann ikkje att mykje
av kristendomen; det heile minnte mest um heidne trollkunster og
avguds-dyrkjing. Aldri hev folk vore idugare til aa trygda seg hjelp
mot vonde-magti. Aldri hev dei vorte styggare narra.

Paa botnen laag lengsla etter eit liv i pakt med Gud. Men lengslone
møtte ein mur av meinings-løysor, i so maate plent som i det myrkaste
Afrika. Ein bite-av Arons stav, ein tein av klunger-busken til Moses,
ein mjølke-drope av Marias brjost — og anna sovore fusk og fanteskap,
det skulde muna. Fredrik den vise (Luthers landsherre) fekk yver 5000
sovorne heilage leivningar til Wittenberg: dei skulde gjeva avlaat for
1 902 202 aar i alt! Til sovorne stader strøymde folk, og vona aa vinna
Guds naade der!

Paa denne tidi var det heilag-menni fekk kvar sitt yrke: for kvar
einskild naud fanst det ein ser-skild hjelpar. Den gode aandi aat
bergverks-arbei-darane var den heilage Anna (ho skulde vera mor til
Maria, og endaa meir » menneskjeleg" enn him-meldronningi); det var
henne Martin Luther tydde til daa det røynde paa.

Ei uroleg tid var det, sundrivi og sundsliti av voner og vonbrot: kva
muna det alt i hop?

Barnet er far til mannen. Ei saar og nær-takande natur, som Martin var
fraa barndomen av, maatte faa i seg ei angest-kjensla djupast inne:
u-trygg og— 7 -

usæl. Visst kunde han rista det av seg og gløyma det heile; men det var
berre som eit plaaster paa eit u-lækt saar: det braut upp att allstødt.
Han skolv for faren, — kor mykje meir maatte han ikkje skjelva for Gud?
fanst det nokon veg aa koma undan Guds dom?

Like vel meinte Hans Luder alt til det beste: sonen skulde fram i
verdi. Daa inntektene auka, kom Martin paa skule i Magdeburg og so i
Eisenach. Fjortan aar var han daa han soleis slapp ut or barne-tvangen
og kom ut paa eigi hand.

Stakars gut! han vilde gjerne opna hugen for alt det rike liv som
strøymde inn paa han, baade i kunst og natur og folkeliv. Magdeburg var
stor-by mot Mansfeld, erkebispesæte med ei herleg dom-kyrkja; Elben
gjekk med velduge straum-baaror attmed byen, og rundt ikring laag
flat-lendet med mykje vidare utsyner enn heime i fjell-bygdi. Sjølvsagt
var det herlegt aa koma ut i verdi. Men — men — det sannar seg hjaa den
halvvaksne Martin Luther det me røyner urnatt og urnatt: streng
barne-tukt kann ala upp eit sjuklegt samvit, som kjenner seg rædd og
gjer seg ilt av alt. Det er synd paa slike bom som ikkje hev lært aa
takka Gud for kvar ei gleda, men alltid fæler for at Gud stend paa lur
og vaktar p^ia kvar minste synd, ferdig til aa døma og fordøma
syndaren. Me kjenner alt for vel til sovorne forskræmde stakarar, som
aldri kann kjenna seg born i huset, men hev »levt under trældom" heile
si barndoms-tid. Eitt av tvo: anten tek dei sin mun att og kastar seg
ut i villskap og raaskap, eller (og det gjeld dei finaste hug-lynde)
dei fær aldri pusta fritt ut, men gjeng der klemde av vondt samvit for
alt og ingen ting, vesle-vaksne og heimlause.Traass all vel-meint
umtanke hjaa foreldri, hev det tvil-laust gjenge so med Martin Luther.
Det eine aaret han var i Magdeburg auka angesten og den utrygge kjensla
fraa barndomen. Det er so likt han: at det hari best minnest fraa
Magdeburg, er prinsen som hadde vorte tiggar-munk og piska seg og pinte
seg til aa tyna seg sjølv og vinna æveleg sæla. Dei nye skulemeistrane
Martin fekk i domskulen i Magdeburg, var mildare enn busen heime i
Mansfeld: dei heitte »samlivs-brøder" og var munkar, ættast fraa
Holland, og var nærskylde »pietistane" i seinare tid; dei la meir vegt
paa karakteren enn paa kunnskapen, dreiv paa med gudlege øvingar, og
tok seg av ungdomen for praktisk kristendom skuld. Dei førde med seg
humanismens sans for den gamle græske og romerske bokheimen; men
skuletimane og arbeids-timane gjekk i ein døyvd surr; det var ein vane
desse munkane hadde aa alltid hulla og sulla paa gudlege songar, «
lull-brørne" vart dei heitande av den grunn.

So namngjeten domskulen i Magdeburg var, fann Luthers far at det svara
seg betre aa faa Martin paa skule i Eisenach. Der budde nokre av
skyld-folki hans; det gjorde vel sitt. Der hadde den lærde rektor
Johannes Trebonius sin skule. Der gjekk Luther i fire aar, og han
priser seinare den upplæringi han fekk i Eisenach. Elles var det noko
anna som gjorde dei fire aari til dei lukkelegaste i Luthers ungdom:
han vart fosterson til dei rike borgarfolki Konrad og Ursula Kotta.
Latinskule-gutane vart upplærde til aa syngja i kyrkjone. Og so nytta
dei kunsten til aa tena seg ein skilling ved aa syngja utanfor
hus-dørene; turvande var det til livs-upphelde, og folk var i det heile
glade i songen. Anten det var latinske hymnor eller tyske folke-— 9 -

songar, det var verkeleg kunst, — og renæssanse-tidi hadde god smak i
so maate. Det var serleg fru Kotta som totte synd i den magre
tunn-klædde guten med dei djupe augo og den klaare song-røysti. Og no
fekk Martin for fyrste gong i sitt liv vita kva ein god og ljos og
kjærleg heim hev aa gjeva av kvild og kveik. Ursula Kotta var so god,
og so menneskjeleg, hjartelaget var so sunt og friskt hjaa henne, at ho
plaaga ikkje borni med for mykje gudlegt snakk, ho var berre beint fram
snild med deim! og so det at ho hadde syn og sans for væn-leiken i
livet, nettupp i pakt med Gud i himmelen som hev skapt alt i hop til
gagn og gleda for manna-borni. Det var i Eisenach Martin Luther vart
menneskje. Den godviljen fru Kotta synte han, var som solvarme yver dei
graa bøane um vaaren. Alle dei rike emne hjaa Martin hadde til dessar
lege løynde og kjøvde under det rædde samvitet. No fekk dei von under
vengjene —: Gud er god, og livet er herlegt. I Kotta-heimen lærde
Martin aa skyna at mannalivet og gudslivet vel kann einast; jamvel
kulturen er ingen fiende av kristendomen, tvert um: det er Guds meining
at menneskja skal vinna herredøme yver alle livs-krefter, og ikkje
minst vinna herredøme yver seg sjølv; det er det me kallar kultur. Fru
Kotta lærde Martin aa kjenna seg barn, son i huset, og ikkje træl. Ho
fekk han til aa dyrka musikk: spela paa fløyta og syngja etter gitar, —
det som vart ei djup kjelda til gleda gjenom heile Luthers liv. Han
segjer sjølv seinare: «Tonekunsten er ei av dei herlegaste gaavor Gud
hev gjeve oss. Tonane jagar tunglyndet, som kong Sauls fyredøme syner.
Tonekunsten er umissande til aa seda upp: gjer menneskji venlegare og
meir godlynde. Den som jqenner tonekunsten, hev eit— 10 -

godt lag til alt han gjer. Eg vilde ikkje gjeva burt ein grand av
musikken, ikkje for all verdi."

Kor vidt det er sant at Luther i Eisenach vart for-elska i brordotter
til fru Kotta, det vert vel raadlaust aa prova. Men soleis som Jakob
Knudsen skildrar det i »Angst", lyt me sanna at det er baade tenkjande
og truande: ein væn og rein ungdoms-elsk som gav livet varme og kasta
glans yver arbeidet. Det høyrer med i Luthers sjælevokster i Eisenach,
av di det høyrer heime i alle normale ungdomsliv; ein sovoren bljug og
uskyldig elsk som leikar i hugen hjaa den yngste ungdomen maa gjera
kjenslone finare og mildare. Og me lyt ha lov til aa fylgja Martin i
lag med dei andre ung-domane i framsyningi av skodespel paa latinskulen
og paa utferder til Wartburg-fjellet og til Thüringen, i song og leik
og livleg prat.

Melanchton fortel: det var i Eisenach Luther fekk verkeleg
kunnskaps-torste og hug til aa »stu-dera". Han vart halden for ein
lovande ung mann som gjorde uvanleg gode framstig i skulen.

Og i 1501 vart han innskriven student ved høg-skulen i Erfurt. Han var
daa ein frisk og livsglad ungdom. Dei gode aari i Eisenach hadde frelst
han fraa aa drukna i gruvling og sjølv-gransking.

Visst laag det inn under alt eit urolegt spurs-maal: er det rett aa
taka livet lett? „hver glædestund du fik paa jord betales maa med
sorg!" ein dag krev Gud til reknskap —. Men like vel: han hadde daa set
noko av himmelstigen yver jordlivet, han hadde set englar stiga upp og
stiga ned. Vaaga han ikkje lyfta augo upp til Oud sjølv, — det var daa
moglegt at alle gode magter var i pakt med den store almegtuge agelege
domaren: kjærleik og fred og godvilje millom menneskje paa jord, jau
visst var livet verdt aa leva!Høgskulen i Erfurt hadde stort ord paa
seg, millom dei fyrste i heile Europa. Tvo tusen studentar laag der,
budde for det meste i store student-heimar; byen med sine 30 000
ibuarar kunde elles ikkje hyst so mange studentar. Luther kom med i eit
kammerat-lag av livlege lystige ungdomar; me kjenner til kor slike
tyske studentar kann slaa seg laus og gjera galskapar paa meir eller
minder uskyldig vis. Den aand av humanisme som raadde ved universitetet
i Erfurt førde ogso med seg friåre tankar og friåre tale. Lentuge og
laus-slopne leika dei seg med latinske vers og latinske ord-kløyvingar.
Fullt so lauslyndt som renæssanse-livet tedde seg i Italia, merkjar me
det ikkje i Tyskland. Men det laag i lufti lel: nye straumdrag, nye
tider; det var ikkje so heilt aa lita paa alt dei hadde lært. Tvil og
voner striddest med einannan. Store lengslor paa botnen, mothug mot all
aalvora uppi dagen. Luther gjorde snart sitt val. Raaskapen og
villskapen baud han imot, han slo lag med dei beste. Dei spela og song
og laga vers, las og ordskiftest og dreiv paa med fikte-øvingar, baade
fysiske og filosofiske. Luther vart ein svær filosof, tok
bakkalaureus-eksamen i 1502 (vart daa „Kand. filos."), og
magistergraden i 1505. Full-blods humanist var han aldri. Han vart
aldri nokon fin latinar, dess meir. Det er ikkje tvil um at humanismen
med sin lette tone skræmde Luther. Han mislika den spottande kritikken,
serleg naar det gjekk ut yver kyrkja og trui. Luther var av heile sitt
hjarta ein truande katolik: kvar einaste dag tok han til med kyrkjegang
og bøn. Og mang ein gong i dei glade kammerat-lagi kom det braatt yver
han ei uro, so han tagna og vart still; dei andra kalla han difor
„filosofen".

„Nominalismen" heitte den filosofiske og teologiske straumen som den
tid var paa moden. Det— 12 —

var „moderne" aa vera „nominalist". Kritisk og granskande tok
nominalismen fat paa dei gamle idéane og synte at dei berre var namn
(nomina) utan røyneleg tilvera; berre dei einskilde tingi er verkeleg
til. Engelsmannen William Occam († 1347) var det store ljoset millom
nominalistane. Han hadde halde fram noko som minner um Immanuel Kant
halvfemte hundradaar seinare: sjølve væsenet i ein ting kann vitet
ikkje gripa, berre det me ser og røyner kann vitet raada med. Paa den
maaten vart livet kløyvt i ein røyndoms-heim der vitet køyrde i veg og
kritisera og løyste upp, — og so ein idé-heim der kyrkja raadde med sin
autoritet. Sjølvsagt bar denne tankegangen i seg eit spreng-to som fyrr
eller seinare .vilde leggja „torpedo under arki". Naar idéane berre var
namn, og vitet ikkje kunde greida anna enn røynelege ting, — so laag
det nær aa halda seg til det ein røynde, og kasta dei gamle idéane yver
bord. Og daa var det ute med kyrkje-autoriteten i vitskaps-heimen-

So langt naadde ikkje nominalistane i Erfurt. Men det kann henda at
tanke-krossen tok til aa sprengja seg inn i Martin Luther alt daa.

Derimot var det ein peikepinn som han fylgde straks: han tok til aa
lesa i bibelen. Nominalistane dreiv paa med bibel-lesing til motvegt
mot dogmatiske tanke-spinn; i bibelen var dei røynelege ting som
kyrkjelæra laut byggja paa; elles hekk ho i lause lufti.

Luther tok magister-graden med glans Det var ein stolt dag, daa dei
gjekk i høgtidleg ferd og bar faklar framfyre dei unge magistrane. Hans
Luder var gild utav son sin; no sa han ikkje du til han 1-enger, men
De. Martin var no universitets-lærar og heldt fyrelesingar for »russen"
yver den gamle Jilosofi; ein magister laut gjera sovori tenesta ved

høgskulen i tvo aar. Samstundes tok han til aa studera retts-vitskap.
Faren ynskte det, og hadde alt kjøpt dei dyre juridiske studie-bøkene
aat han. Meiningi var at Martin skulde naa høgt upp i riks-tenesta. Og
alle som kjende han venta seg mykje av den ungé gaaverike magisteren.

Men so vert han munk. Det kjem so uventa, at sogeskrivarane hev freista
byggja upp ei rett lina av munke-tankar fraa barndomen ut-gjenom
ung-doms-aari, ei lina som maatte føra han i kloster. Det trengst
ikkje.

Munke-idealet var grunnfest, gjenom mange hundrad aar; gjenom heile
millomalderen var det vis-saste vegen for kvar syndar som vilde vinna
Guds naade. Straks Gud sjølv tok tak i eit menneskje, so bar det i
kloster med same. Alle sterke religiøse vekkjingar gjekk den vegen i
millomalderen. Aa umvenda seg — var: aa gaa i kloster; dei gudlege
eller religiøse var: munkar og nonnor.

Lat oss setja oss inn i livs-syni fraa millomalderen soleis som kyrkja
tedde ho inn i folk: verdi var full av synd; eit gudlegt liv var aa
segja verdi fraa seg. Naar munken flyr egteskap, eigedom, kunst,
vitskap, gledor og uppgaavor i verdi, daa meiner han han kjem burt fraa
synd og freisting, og kann heilt leva for Gud aaleine. Me lyt sjaa upp
til dei ærlege asketane, som negta seg alt det livet baud paa, og sa
fraa seg all rikdom og lukka her i verdi. Me kunde ynskja oss meir av
den offerhagen i vaare dagar. Og like vel segjer me: for eit syrgjelegt
kraft-spille! Ve den som flyr burt fraa verdi; han rømer fraa striden,
fraa arbeidet, fraa sutene, — og tenkjer berre paa aa berga seg sjølv.
Han svik sitt kall. Han skulde vera » salt og ljos" i verdi; og
meisteren la vegen klaar for fylgje-sveinane sine daa han bad: ikkje at
du skal taka— 14 -

deim ut or verdi, men at du skal vara deim for det vonde. Munken rømer
sin veg fraa slagmarki. Og det straffar seg syrgjeleg: han tek det
verste av det vonde i verdi med seg inn i klostret: sjølv-hugen!

Det er vonlaust aa spyrja kva tid kloster-tankane tok til aa faa magt
yver Luther. Han var heilt barn av si tid. Sjælesoga hans sigtar ikkje
paa klostret; men so snart det spørst for han um aa vinna Guds naade,
gjeng vegen dit av seg sjølv.

Det bryt fram med angest paa nytt. Fleire ytre hende gjer sitt:
beste-venen hans døydde braatt, ein annan ven gjekk i kloster, sjølv
hadde han ein gong paa heimferd til Mansfeld halde paa aa bløda seg i
hel. Kvar gong han soleis møtte daudsens aalvor, kjende han uroi: kva
veg ber det med deg? Han freista leva so godt han kunde. Men like
fredlaus kjende han seg. „Di meir me vaskar oss, di urei-nare vert me,"
var eit ordtak han nytta tidt i student-dagane. Retts-vitskapen kunde
ikkje fylla hugen hans; den vart han snart lut leid av: ein tom leik
med ord. Og so auka ufreden inni han. Kameratane skyna det ikkje,
foreldri heller ikkje, han sjølv minst av alle.

So kjem han ut for eit øgjelegt tore-ver, rædsla tek han til fange,
domedagen er yver han, og han hev ikkje fred med Oud. Bergmanns-gydja,
St. Anna, kjem paa lippone hans. Og han lovar han skal verta munk. Han
angrar det etterpaa. Far hans sa heilt turt: berre det ikkje var noko
skrymt! Men han lyt halda det han lova. Han trur det er Guds vilje. Og
so segjer han verdi far vel, og gjeng og bankar paa porten til
Augustinar-klostret i Erfurt. Kameratane riste paa hovudet, faren var
rasande. Men Martin heldt ord.

Det var byens største kloster; det var ogso eit— 15 -

av dei strengaste. Og naar det galdt aa vinna eit ævelegt liv, daa
vilde Martin Luther taka paa seg dei tyngste byrder og ganga den
trongaste vegen.

Det var elles ikkje so underlegt at faren mislika det. Den gamle
bergmannen kunde vera so rett-truande katolik han vilde, han saag
skuggesidone ved munkelivet. I det heile hadde kritikken teke til aa
vakna hjaa nokon kvar. Spotten fraa humanistane raama fyrst og fremst
munkane, so prestane, so bispane, og til slutt paven. Det var
vandelaust aa finna lyte aa lasta paa. Pavane var meir verdslege
hovdingar enn kyrkjelege, upptekne med aa vinna rikdom aat skyldfolket
sitt, njotings-menneskje, van-truande, sedlause, likesæle med
kristendomen. Som husbond var, so fylgde sveinane: prestar og munkar
heldt paa aa verta aalment vanvyrde for faakunna, sedløysa, havesykia,
latskap og taapeskap. Saltet hadde mist si kraft.

Men so fanst det daa sume som meinte det ærlegt. Millom
augustinar-munkane finn me ikkje so faae. Dei levde eit aalvorlegt
bots-liv og eit aalvorlegt arbeidsliv; dei var iduge teologar, og tok
seg av baade preike-embættet og sjælesorgi. Dei var u reform -munkar"
som vilde reisa upp att eit heilstøypt munkeliv, tiggar-munkar som
ingen ting aatte, verkelege asketar som gav seg under den strengaste
tukt.

Og Luther vart streng mot seg sjølv, so jamvel dei hine
augustinar-munkane kalla han eit narr. Fraa fyrst av fann mange av deim
beint fram moro av aa plaaga han med det simplaste arbeidet: aa sjaa
ein magister sopa munke romi, hogga ved, vakta dørene og ganga med
tiggar-posen i byen, det var ein hugnad for dei hine. Og det var daa
ingen ting for ein som vilde selja alt for aa vinna fram til Gud. Nei
vondskapen inni han var mykje verre. Han som aldri hadde levt noko
syndeliv,— 16 -

han saag seg sjølv i domedags-ljos som eit djevelens barn. Det saare
samvitet hogg og piska han, det var reint som ein lette naar han tok
svipa og piska og hudflengde kroppen sin. Han fasta og bad og søkte
trøyst i bøkene. Men alltid fann han tukt i staden for trøyst, dom i
staden for naade. Qud var langt burte, og frelsaren var berre ein
rettferdig kravs-mann med augo som elds-logar. — Det vart ikkje betre
daa prøveaaret var ute; det vart ikkje betre daa han i 1507 vart vigd
til prest. Heller verre. Alt det han fann paa, like lite muna det.

»Kunde noko sinn ein munk koma i himmelen ved munkeskap, so maatte eg
ha kome dit," segjer han sjølv seinare. So freista han med heilagmenni,
hadde ei og tjuge sovorne verje-aander som han ropa paa etter tur. Han
bad bøner i hundradvis. So tok han til skriftestolen, og la'fram alle
synder og lyte, baade røynlege og innbillte, og fekk høyra ordet um
Guds tilgjeving. — Men so kom dei teologiske meinkrokane og skipia det
heile. Den tyske nominalisten Gabriel Biel hadde lært
augustinar-teologane at menneskja lyt sjølv heilt og fullt hata og
angra syndi; elles muna absolusjonen ingen ting. Ja daa ramla det i hop
for Luther att: det vanta forfælande mykje paa at han angra og hata
syndi heilt. Der andre slo seg til ro, og vona at »Gud tek viljen i
staden for verket," — der stod Luther med sitt saare samvit hjelpelaus
dømd av sannings-kravet.

Inn-imillom fekk han ein glytt av Guds naade, og det var vel det som
heldt voni uppe midt i vonløysa. Ein av brørne viste han til
daaps-pakti og trudoms-ordet »eg trur tilgjeving for syndene"; og ein
annan munk gav han det trøyste-ordet: det— 17 -

er ikkje Gud som er vond paa deg, men det er du som er vond paa han.

Og det kjende Luther var visst og sant: han var rædd for Gud og vond
paa Gud, — kven veit um han ikkje var „fyre-etla til fortjoning"? Det
var daa so det stod i bibelen: hev ikkje krus-makaren vald yver leiret,
so han av same deigi kann laga eitt kjerald til æra, eit anna til
vanæra — ?

Den som gjorde mest for aa lysa upp i myrkret hans var
augustinar-generalen Johan Staupitz, ein god mann med bibel-kunnskap,
varmt hjartelag og djup kultur. Han viste Luther til Frelsaren sjølv,
den krossfeste Kristus, som døydde for all verdsens synd. Naar Luther
klaga si syndenaud, kunde Staupitz svara: „Ja — vil du berre vera ein
maala syndar og ha ein maala frelsar —! tru meg: det er ikkje
skugge-spel og leik at Gud hev gjeve sin son i dauden for oss —." Eller
han kunde trøysta han med dei ordi: „Du skal sjaa, bror! at Gud vil
bruka deg til noko stort; men han lyt karta dei høge trei —."

Staupitz vilde ha Luther til teologisk professor, og fekk han difor til
aa leggja i veg med grundigt studium serleg av nominalistisk teologi.
Forutan Occam og Biel las han mykje av dei franske nomi-nalistane
Gerson og d'Ailli. Teologane i millom-alderen heldt fram at menneskja
kann det ho vil. Naar no Luther ikkje kunde vinna yver sjølvhugen inni
seg, — so maatte det vanta han paa vilje. Jamvel Bernhard av Clairvaux
gav han laak trøyst: ved gudlege øvingar skulde ein vinna fram til Gud,
faa kjærleik til han, og hat til syndi. Det var det me kallar
„sjølv-suggestion" det galdt um for menneskja (aa tvinga sjæli upp til
Gud).

Og verst var det at alt stod paa Guds sjølv-tykkje, med andre ord: paa
slump. Etter sjølvtykkje

Martin Luther. 2— 18 -

hadde Gud fastsett kva som skal vera godt og kva som skal vera vondt. I
seg sjølv var ingen ting god eller vond. For den sak skuld kunde Gud i
dag segja det er godt det som han i gaar sa var vondt. — Sameleis hadde
Gud etla sume menneskje aat sæla, andre aat fortjoning, reint paa
slump- Og frelsa i Kristus var like eins berre etter Guds sjølv-tykkje:
han hadde funne fyre aa senda son sin; hadde han vilja, kunde han likso
godt valt aa frelsa verdi ved ein stein! Det var alt i hop slumpe-spel,
ein blind lagnad raadde livet baade her og paa hi sida. Kven kunde tru
paa ein sovoren lagnads-gud? og kven kunde elska ein Gud som var so
mekanisk og viljelaus?

I 1508 fekk Staupitz flutt Luther til augustin-klostret i Wittenberg.
Der skulde han halda fram og studera teologi, og samstundes vera
professor i filosofi ved det nye universitetet som Fredrik den vise
hadde grunnlagt der. Burtimot 2 aar var daa Luther uppteken med aa
fyrelesa Aristoteles og hans etikk, og fyrebu seg paa teologisk
eksamen. Aristoteles byggjer heile etikken sin paa rettfcrdi. Det fall
daa av seg sjølv, at Luther tok fyre seg rett-ferds-umgripet ogso i
bibelen. Soleis stogga han lenge ved romar-brevet. Truleg er det i dei
fyrste maanadene av 1509, med' han sit i boksamlingi i Wittenberg*
klostret (i det «svarte taarnet") og grundar yver Rom. 1, 17, — at han
med eitt fekk nytt ljos yver vegen til Guds rettferd: aldri vinn
menneskja fram ved sin eigen vilje og sitt eige arbeid; Guds rettferd
er det same som Guds miskunn, ei gaava til alle syndarar, ei gaava som
dei faer lov aa eigna til seg uforskyldt.

Det er her i Wittenberg me finn »reformasjons-vogga". Her er fræet som
ber i seg frigjeringi fraa alt pavevelde. Enno ser ikkje Luther andre—

fylgjor av det han hev røynt — enn den enkle store frigjeringi fraa
angesten og rædsla og samvits-domen. Men i den frigjeringi ligg heile
det frie barnekaaret med barnerett og barnefred og heime-kjensla: sonen
i huset kjem til aa taka arven i eiga, og daa fylgjer frigjering av
tanken og frigjering av viljen, under andsvar for Far i himmelen, men
utan andsvar for nokon annan i himmel eller paa jord.

Det gjekk lang tid fyrr Luther kom i strid med den katolske kyrkja. Det
fall han ikkje inn med ein tanke at han skulde brjota med kyrkja. Tvert
um: han er like god katolik, so vidt han veit sjølv. Medan alle dei
hine røyster med fyrebod um reformasjonen ropa paa ytre umbøter straks,
tek Luther reformane innantil; fyrst frigjord i viljelivet, og so gjeng
frigjeringi smaatt um senn i større ringar allstødt, til ho set heile
verdi paa ende.

Enno lyt me sjaa Luther ferdast i dei gamle gatone. Han kjem att-ende
til Erfurt, der han driv med aa fyrelesa av kyrkjefederne. Og dei
upprit me eig fraa desse aari (1509 og 1510) syner at han i teologisk
tenkjing enno fylgjer dei gamle fotefari. Det er Augustin han arbeider
med. Og det vart som eit sjæle-laug for han aa koma fraa Aristoteles
til Augustin. Den religiøse styrken og varmen hjaa Augustin vart ei
velsigna motvegt ogso mot nomi-nalist-teologien med sin kalde kritikk.
Men i det heile er teologien hjaa Luther enno ikkje frigjord.

Ein kloster-strid i Tyskland førde til at Luther i 1511 vart send til
Rom. Fire vikor var han der. Og det var eit stor-hende for ein katolik
aa faa sjaa den heilage byen.

Mange hev nemnt Luthers aatferd i Rom eit atter fall til munke-strævet:
han las og høyrde messor, han trudde alt som vart fortalt av under og.
teikn, han sytte med at foreldri hans enno levde (hanvilde gjerne ha
lese sjælemessor for deim i Rom); han kraup paa knei upp den heilage
troppi, der kvart stig gav lovnad um avlaat for mange synder.

Andre hev meint at alt dette provar: Luthers gjenombrot ligg seinare i
tidi.

Men det er raad aa finna liknande leivningar hjaa Luther fleire aar
utetter. Enno i 1517 talar han imot deim som negtar „kyrkja og paven";
all kjæt-tarskap er reint ei gruv for han; han ropar til helgemenni mot
bømisk kjættarskap og han bed til himmeldronningi Maria o. s. b. Saki
er: det tek tid fyrr surdeigi fær trengja igjenom heile deigi.

Paa andre sida finn me det protestantiske hjarte-slaget bankande
innanfor munke-kappa midt under det gudleçe strævet hans i Rom; medan
han kraup upp Pilatus-troppi, ljoda det inni han: den rettferdige av
trui skal leva; og i herbyrget kom tanken yver han: kven veit um det er
sant alt dette? Desse tvo fakta er fullgod grunn til aa halda fast paa
at han alt ved fyrste upphaldet i Wittenberg hev fenge tak i
„rettferdiggjeringi av trui". Men noko atter-fall kann me ikkje tala
um; barnet hadde enno ikkje teke arven i eiga.

Me undrast paa at Luther hadde so lite syn for all den rike
renæssanse-kunst han saag i Italia. Liksom Paulus i Aten ser Luther i
Rom alt gjenom religiøse brillor: Pantheon minner han berre um at verdi
fyre Kristus var so full av avgudar »som ein hund av loppor ved
jonsok-leite". Nei det var ein einaste tanke som fyllte hugen hans:
Oud!

Alt det han saag av ukjurskap ved pavehoffet og millom presteskapen i
Italia fekk han seinare bruk for daa han lyste krig mot pavekyrkja. Men
til dess ser det ut som han hadde like stor vyrdnad for pavekyrkja som
fyrr traass alle misbruk.

Etter heimkoma vart han flutt til Wittenberg for— 21 -

ollo. Og i 1512 tek han dokter-graden i teologi, og vert deretter
teologisk professor i Wittenberg. Han laut daa lova aa n verja dei
evangeliske sanningar etter bibelen". Den lovnaden vart ei stor trøyst
for han i mangt eit knipetak.

I dei tvo fyrste aari heldt han fyrelesingar yver Davids-salmane. Desse
fyrelesingar vitnar um stor bibelkunnskap og ber merke av dei religiøse
røyns-lone han hadde gjort. Men elles syner dei kor seint det gjekk aa
faa teologien hans gjennemsyrd av evangeliet. Nominalisten kjem fram
allstødt: naadevalet (prædestinasjonen) raar grunnen framleides, og i
staden for viss og fast tru talar han paa katolsk vis um voni. Paa den
andre sida syner desse fyrelesingar den sermerkte aandsvokster han
personleg røyner fraa dag til annan. Og der bryr han seg korkje um
soge-samanheng eller tanke-samanheng: han talar ut or hjarta um det han
sjølv hev stridt og prøvt: det dei gamle skaldane i Israel hev kjent av
rædsla for Gud og av trøyst fraa Gud, det hev han sjølv kjent. Ordi
kjem levande og varme — og skildrar baade synd og naade so heilt og
sant, at han veit ikkje sjølv kor radikalt han bryt med den gamle
teologien.

So held han fram med fyrelesingar yver romar-brevet. . Her hev han
vorte meir medvitande, klaa-rare og meir frihuga. Aands-stemnone i
tidi, politiske hende vert nemnde med sitt rette namn. Han sparer
korkje pave Julius eller kurfyrst Fredrik. Han brukar sterke ord um
pengekjære fyrstar og penge-kjære kyrkjemenn, um faakunnige prestar og
mun-kar, um dovne arbeidsfolk og ugudlege juristar. Han bryt med
nominalistane, kallar dei „svine-teologar", og tel til at studentane
skal frigjera seg fraa deira autoritet. Han vrakar den gamle
allegoriske bibeltyding, tenkjer seg inn i sjælelivet hjaa— 22 -

apostelen Paulus, og kjem dermed til aa gjeva den gamle apostelen munn
og mæle paa nytt etter mange hundrad -aars » muleband".

Strids-luren tek til aa ljoda. Han jagar den gamle skolastiken ut or
Wittenbergs universitet og luftar ut paa det teologiske myrk-loftet.
Friskt og folkeleg talar han, so baade lærde og ulærde kjende det gjekk
til merg og bein. Den magre munken med dei glødande augo og det levande
ordet samla folk ikring seg fraa alle kantar. Studentane strøymde til
Wittenberg. Dei hine professorane fekk aand av hans aand. Humanistane
stor-fagnar han. Kurfyrsten er byrg av han: Wittenberg held paa aa
verta ein hovudstad i heimssoga.

So kjem helgemess-aftan 1517 med dei 95 namngjetne setningane, i seg
sjølve so meinlause, og like vel ei krigs-lysing som opnar ein ny bolk
i soga: utgangspunkten for »den nyare tid". Han sende setningane til
biskopen sin, til øvste erkebispen i Tyskland, til fleire høgskular —
og baud ut kven som helst til strid um sanningi. Mange av dei lærde
drog berre paa akslene, mange av dei styrande smilte av denne
munkestriden, pave Leo skjemta med at det sat eit godt hovud paa bror
Martin; — men storparten av folket kjende paa seg at her var vaaren i
kjømdi, med vaarløysing og fri-gjering fraa all millomalders
formyndarskap. »Han vil greida det; der er mannen me hev venta paa."
Paa fjortan dagar var setningane spreidde yver heile Tyskland. Folket
fagna munken som vaaga hengja bjølla paa katten.

Kva var det daa det galdt? Ein avlaats-kræmar, ikkje meir skamlaus enn
dei fleste, hadde selt avlaats-brev aat folk i Wittenberg. I
skriftestolen fekk Luther høyra dei trøysta seg til desse brevi. Daa—

fata det i Luther: han skyv alt og alle til sides, so Gud sjølv kann
faa sleppa til og møta menneskja — utan millom-menner.

Avlaats-læra var fraa fyrst av ikkje so meiningslaus som me er vane aa
tenkja. Ho gjeng ut fraa den aandelege kapital som gode menneskje let
etter seg, og som kjem manna-ætti til godes: ein straum av velsigning,
av godt fyredøme, av kjærlegt hjartelag, av lysande mod og offerhug, av
tru og von og gleda — alt i hop tek me i arv etter dei gjævingane som
hev levt og stridt og lide og vunne fyre vaar tid. Det er ei motvegt
mot den fæle synde-arven som elles tyngjer paa ætti vaar; utan den gode
arven vilde folki ha gjenge til grunns. „For ti rettferdige skuld vert
byen ikke øydelagd."

Me finn her sonings-lovi, som fører i brotne linor upp til Golgata, til
Jesu blod som reinsar fraa all synd. Ogso martyr-blodet er eit „sæde
for kyrkja", endaa det vert smaatt stell etter maaten det menneskja
kann sona: me vinn ikkje gjera godt att det me sjølve syndar.

Men so tok „kyrkja" seg fyre aa skifta ut denne gode aandelege arven,
og daa kann me vita det vart misbruk.

Visst skiide skolastiken millom sjølve syndstilgje-vingi, som berre Gud
kann gjeva, og so etter-gjevingi av dei laake fylgjor
(„kyrkje-straffene") som syndi fører med seg. Sjølve syndeskuldi gjev
Gud til, men dei moralske fylgjone lyt ein bera like fullt og bøta her
i livet — og i skirs-elden. Det var raad aa minka paa desse fylgjone
ved gode verk, og soleis stytta av paa boti i skirs-elden. Og her kunde
ein hausta gagn av det andre hadde sona. Vilkaaret var anger og tru og
umvending til Gud.

Men so kom denne ynkelege germaniske rettstanken med sine peage-bøter:
ein kunde løysa seg— 24 -

fraa eit brot og bøta det med ein pengesum. Mekanisk og aandlaust gav
daa „kyrkja" avlaat, d. v. s. ettergav den lange boti for fylgjone av
syndi. Avlaat for sju aar vilde segja at ein fekk sju aar stuttare
bots-tid anten her eller i skirs-elden.

Avlaats-kræmarane nemnde for det meste ingen ting um angeren. Skulde
det gaa flust med handelen, var det freistande aa gjera alt so lettvint
som moglegt. Og folk flest skiide ikkje millom avlaat og
syndstilgjeving. Dei kjøpte sine avlaats-brev og slapp aa gjera bot
sjølve.

Pavane trong mange pengar. Og det gjekk jamt utyver tyskarane. I andre
land hadde den «verdslege" magti sett stengje for pavemagti. Tyskarane
var meir godlynde, meir religiøse, og fann seg i mangt, berre av
vyrdnad for kyrkja. Det tyske godlyndet hadde vorte eit ordtak i
Italia. „Der kjem syndene til dei styvne tyskarane," sa dei ved
pavehoffet naar avlaats-pengane strøymde inn.

Nett no var misbruket meir skrikande enn noko sinn. Pavane og
presteskapen i Italia brydde seg aldri ein grand um kristendomen. Dei
spotta det heilage, men heldt seg ikkje for gode til aa nytta ut „dei
tyske beisti". „Det er utruleg my kje gagn me hev av fabelen um
Kristus," sa ein av pavane.

Leo X vilde faa ferdig Peterskyrkja, og sende daa ut eit pavebrev um
aalment avlaat. Ein erkebisp i Tyskland tok handelen paa seg; han og
paven skulde ha helvti kvar. Handelshuset eller bankfirmaet Fugger i
Augsburg tok paa seg utleggi. Avlaats-blankettane var prenta, berre
namnet turvte skrivast paa. Det heile gjekk so lett som fot i hosa.

Til avlaats-kræmar valde erkebispen ein dominikar-munk Johan Tetzel;
han fekk sjølvsagt sine gode prosentar. Det var gut som kunde rangla
paa stor-bjølla! „Sjaa denne raude krossen med pave-vaapnet!— 25 -

han er jamgod med Kristi kross. Herren Jesus Kristus hev gjeve all si
magt til paven. Paven styrer ved sendemennene sine. Paven hev meir magt
enn alle helgemenne, apostlar og englar; for dei stend alle under
Herren Jesus Kristus; men paven er fullmegti hans. Eg vilde ikkje byta
med St. Peter; eg hev frelst fleir ved mitt avlaat enn han med sitt
lykle-embætte. Baade her og i ei onnor verd kann av-laatet strjuka ut
alle synder. Høyr kor far din og mor di og venene dine ropar til deg um
hjelp, dei arme sjælene som talmast i skirs-elden. Det er berre eit
lite offer! Frels deim, frels deim!"

Eit avlaats-brev lydde um lag so: «Vaar Herre Jesus Kristus miskunne
deg! Han vil gjeva deg etter for sin heilage verdleik skuld. Etter
fullmagt fraa dei sæle apostlane Petrus og Paulus og fraa paven, vaar
heilage far, gjev eg Johan Tetzel, domi-nikarmunk i Leipzig, deg etter
all kyrkjestraff og alle brot du hev korne ut for, kor store dei er! eg
gjev deg etter den straffi du skulde lida i skirs-elden, og set deg inn
att i samfundet av dei heilage, i kyrkje-sakramenti, i reinleiken og
skuldløysa fraa daapen! naar du gjeng herifraa, skal pine-portane
stengjast for deg, og paradis-portane opna seg. Um du ikkje døyr nett
no, so skal denne naaden hal-dast til handa for deg kva tid som helst
naar du ein gong kjem i daudsens gap. I namnet til Faderen, Sonen og
den Heilage Ande. Amen."

Det segjer seg sjølv at ikkje alle tyskarar var like godtrune.
Kritikken hadde vakna. Humanistane la ikkje fingrane imillom.
Folkeskrifter kom ut som spotta presteskapen fraa paven og nedetter:
dei var utru hyrdingar som klipte sauene i staden for aa føda deim.
Jamvel teikningar av sovorne hækne kyrkjemenner vart spreidde, og tala
djervt og vek-kjande utan ord. Sume nemnde paven «antikrist".— 26 -

Riksdagane reiste bust. Bøndene kunde setja upp naar kravi fraa Rom var
reint utor maaten (soleis i 1502 i Rhin-landi). Det hende at prestar
aatvara folket mot avlaats-handelen; det var faarlegare enn alt anna;
for det gjekk ut yver pengepungen. Men Tyskland var kløyvd. Fyrstar og
folk heldt ikkje i hop. Og »kyrkja" raadde grunnen. Folk let seg narra.
Det var ein makleg maate aa gjera bot paa.

I mange byar tok dei imot avlaats-kræmaren som det skulde vera
Vaarherre sjølv: dei ringde med alle kyrkjeklokkor, dei førde han i
festleg ferd med fanor og kjerte-ljos og song og fagna-rop gjenom
gatone inn i kyrkja under brus fraa orga.

Kurfyrst Fredrik stengde Sachsen for Tetzel. Men han heldt krambud
straks utanfor landeskilet, og mange sachsar kom ut og handia med han.

Luthers 95 setningar er den tyske folkeaandi som reiser seg mot
romar-öket, samstundes med at er-vingen veks ifraa formyndarskapen
under »kyrkja": »Paven kann ikkje tilgjeva synd; han kann berre
forkynna Guds tilgjeving." »Kvart menneskje maa gaa umvendings-vegen
sjølv, og den varer heile livet." »Kvar angrande kristen vert fri for
straff og skuld — av naade, han treng inkje avlaats-brev." Den
aandelege arven etter heilagmenni vilde Luther ikkje avdøma; men kyrkja
eig ein større kapital i evangeliet um Guds naade; og det er nok. So
varsam er Luther enno, at han vil ikkje vanda sjølve av-laatet, heller
ikkje skirselden eller noko onnor kyrkje-læra. Men han tolkar alle ting
aandeleg: det munar inkje aa smyrja kristendom utanpaa, eller putta
kristendom i lumma.

Det er dette som gjer helgemess-aftan 1517 til eit tid-skifte i soga:
samvitet reiser seg mot sam-vitsløysa; religion vert ei hjarte-sak i
staden for ei retts-sak, aand i staden for bokstav, sjølvstendigt— 27 -

samhøve til O ud i staden for trældom ander men-neskje-autoritet.

Det folk ansa mest paa var dei siste femtan set-ningane, der Luther
brukar sterke ord um avlaats-handelen og avlaats-preikarane. Kvifor
løyser ikkje paven alle sjælene or skirselden naar han hev full-magt
til det? Han meiner paven maa ikkje kjenna til den skamlause trafikken;
„elles vilde han heller lata Peters-kyrkja brenna fil oska enn byggja
ho upp med skinn og kjøt. og bein av sauene sine." „Det er meir til
hugnad for Gud aa gjeva pengar aat fatigfolk. Ja Gud vil døma den som
let ein fatigmann lida naud og kjøper avlaat i staden."

Det kom motskrifter i mengd. Paven stemnde bror Martin til Rom, men
Luther negta: det hadde vorte banen hans. Og det stod alt millionar
attum han. Studentane i Wittenberg brende motskriftene. Modet hans
voks: det kvittar meg eitt kva paven likar eller mislikar, han er eit
menneskje som alle me andre.

Han bed kurfyrst Fredrik um vern mot pave-magti. Og kurfyrsten fær
skipa det so, at Luther møtte med full trygd — fyrst i Heidelberg for
ordens-kapitlet aat augustinar-munkane, og so i Augsburg for pavens
sendemann kardinal Cajetan.

Det viste seg vandt aa maalbinda den djerve augustinaren naar han fekk
bruka det levande ord til forsvar. Baade i Heidelberg og i Augsburg var
det han som vann. Fleir og fleir vart gripne naar han vitna um Kristi
soning for all verdsens synd.

Motmennene tok so andre raader: fyrst vilde dei ha ein vanleg
inkvisisjons-prosess, so ein „summarisk prosess", der paven med ein
gong lyste han i bann og kravde han yvergjeven i hendene paa „kyrkja".
Men politiske vanskar skipla planen. Paven laut halda seg til vens med
kurfyrst Fredrik for keisar-— 28 -

vaiet skuld. Og kurfyrsten ferdar ut eit fyrstebrev der han lovar aa
ikkje svika Luther eller gjeva han yver, til dess saki hans er prøvd
ved ein skils-domstol av u-vilda tyske menn.

Den verste faaren for reformasjonen var den lirke-politiken som paven
no vilde freista: han baud Fredrik keisarkruna og Luther
kardinal-hatten; han sende ein kammerherre Miltitz til Wittenberg,
mog-legt med fullmagt aa gjera forlik med Luther. Miltitz var ein sleip
kar. Han gjølte for bror Martin, gav Johan Tetzel'ei skrapa, so han
døydde av harm, og fekk Luther til aa skriva eit audmjukt brev til
paven. I brevet segjer Luther: »Eg vitnar, heilage far, for Gud og alle
hans skapningar at eg aldri hev meint aa gjera og aldri vil gjera aatak
paa romarkyrkja og Dykkar heilagdom. Eg sannar at denne kyrkja hev magt
yver alt, og at ingi magt i himmel eller paa jord kann staa yver henne,
utan einast Jesus Krist som er herre yver alle." Det var ikkje maate
paa kor Miltitz snudde godsida til. Luther lova tegja seg so lenge
motmennene hans tagde. Og so skildest dei med ein freds-kyss, — ein
judas-kyss kallar Luther det seinare.

Jau det skulde set ut! Det var ikkje heilt ærlegt ein gong det Luther
hadde fenge seg til aa skriva aat paven. Han som i Augsburg hadde ført
baade bibelen og dei aalmenne kyrkjemøti i marki mot paven, — han som
alt var innpaa tanken at Rom var Babel og paven var antikrist. Som vel
var, tagde ikkje motmennene. Og soleis vart Luther nøydd til aa taka
demma utor.

Professor Johan Eek fraa Ingolstadt baud ut Wittenberg-professorane til
ope ordskifte i Leipzig. Det var her at Luther slepte dammen og sette
evangeliet til domar yver baade pave og kyrkje-møte. Med andre ord:
Luther braut med heile- 29 —

pavekyrkja. Han studde seg til kyrkjesoga, med di han peika paa: at
pavedømet ikkje skreiv seg fraa gamalt, at den græske kyrkja ikkje
godkjende paven i Rom, og at pavemagti vanta guddomleg grunn.

Det var 4. juli 1519 at Luther kom upp paa talarstolen i Leipzig, i
straalande strids-lag, med ein blomster-dusk i handi. Mager og turr, so
knokane tedde fram, — men lentug og livleg, og alltid glad, kor mykje
dei hine truga han, — med djupe myrke augo som motmennene totte var
trollslege („dæmoniske"), — kvass i ordskiftet, kvassare enn som høvde
med kristeleg sømd, men kunnskapsrik og svar-hitten, og bibelsterk som
ingen annan. Soleis skildrar dei han dei som saag han.

Eek tok til med pavedømet, men snudde snart ordskiftet inn paa
kjættarskapen hjaa Johan Huss, som var dømd av det aalmenne kyrkjemøtet
i Konstans. Det lukkast Eck aa visa kor lite det rima seg for Luther aa
kjæra saki si inn for eit kyrkje-møte: Luther vilde vorte dømd i
Konstans likso visst som Huss vart det; dei var tvo krullar av same
ulli. I knipa laut daa Luther taka stiget heilt ut og negta at
kyrkjemøte hadde rett yver samvitet utan stød i bibelen. So uvyrde
hadde Luther aldri vaaga lyfta bibelen upp — yver all autoritet og
tradisjon. So langt hadde heller ingen annan gjenge. Her var
kjættarskapen: Luther var einig i mangt av det Huss hadde sagt. Hertug
Qeorg banna paa det var det verste han hadde høyrt. Bømisk kjættarskap
hadde tyskarane ingen samhug med. Luther var sjølv forstøkt yver det
han hadde slept or seg; men han hadde no ein gong sagt det. Eck slutta
ordskiftet med aa kalla Luther ein heidning og ein kjættar. Luther ropa
i munnen paa han: „Den ærverdige dokter er so rædd for bibelen som
djevelen for krossen."— 30 -

Striden baara høgt i heile byen dei dagane. Stu-dentane slost um dei
same emni, sume tider jamvel med turre nevar.

Romar-kyrkja raknar. Sundringi i katolske og protestantiske ser-kyrkjor
skriv seg fraa dette ordkastet millom Eck og Luther.

Etter disputasen i Leipzig tok Luther til aa verta medviten reformator.
Han vart driven inn i grundige granskingar av alle galskapane i
paVekyrkja. Han vart meir stridshuga allstødt, ein revolusjons-mann som
gledde seg ved aa snu upp ned paa all rotenskapen.

Og no gjekk heile den tyske humanistflokken i samlag med han.

Humanistane var menn med lysande intelligens og bitande spott, som
nækte faakunna og skamløysa hjaa pavekyrkja, og synte kor inn-hol den
katolske skolastiken var. Humanistane førde striden for heil upplysning
ogso i teologien, med upptak fraa det græske ny-testament og det
hebraiske gamal-testament. Erasmus fraa Rotterdam med græsken og Johan
Reuchlin med hebraisken kom til aa gjeva Luthers reformasjon traust
vitskaplegt grunnlag. Sjølve stpd desse tvo humanistane eit stykke fraa
og saag paa. Erasmus studde daa Luther eit bil frametter baade med munn
og penn. Men humanisten Filip Melankton var heilt med paa Luthers sida,
og han gjorde reformasjons-verket tenestor som me ikkje kann verdsetja
høgt nok. Ung-humanistane ropa hurra for Luther, løva som sopa
slagmarki rein for dei giftige udyri, ljos-beraren som avduka
myrke-mennene. Storfolki millom tridjestandet gjekk mang stad med i
striden mot kyrkje-veldet. Og riddar-humanistane slo seg ,i lag med
Luther til nasjonal frigjering fraa Rom. Millom deim i fyrste rekkja-
Ulrik von Hutten.— 31 -

Hutten vart teken av Luthers frihug. Han fær tru til aa blaasa i luren
yver heile Tyskland: tidi er inne! leve fridomen! Religiøs interessa
hadde han lite av; han hadde difor til dessar set paa Lutherstriden med
likesæla: for hans part maatte gjerne teologane eta upp kvarandre. Men
i Leipzig fekk han ei onnor syn paa Luther. Og dei tvo lærer mykje av
einannan i aari etterpaa. Hutten fær meir sans for den religiøse
grunnen i reformasjonen. Luther fær meir syn for dei nasjonale
interessor, og me gaar til at han vert meir sjølv-byrg og stor i ordi.
»Me straffar tjuvar med galge, røvarar med sverd, kjættarar med baal;
kvifor i all verdi brukar me ikkje vaapni paa desse tynings-meistrane,
kardinalane og pavane, og heile skreidi fraa det romerske Sodoma?
kvifor tvær me ikkje hendene vaare i deira blod?" «For meg er
ter-ningane kasta: eg er like sæl um Roms vreide og Roms naade; eg vil
ikkje i all æva ha noko forlik eller noko samlag med Rom. Dømer og
brenner dei mine skrifter, so vil eg gjeva likt for like, berre eg kann
faa kveikt eld stor nok til aa brenna heile pave-retten."

Hutten lærer av Luther aa bruka morsmaalet. Og dei kappast no baae um
aa tolka det som brann i det tyske folk. Luther stend desse aari paa si
høgd: det ser ut som det aldri tryt med geniale tankar og løysande ord.
Han vil reisa folket til strid for evangeliet og fridomen. Nationalhelt
er han no eit bil, .den største mannen i tidi.

Medan paven skriv bann-bulla mot Luther, skriv Luther bannbullur mot
paven, den eine heitare enn den andre: l) Um gode verk, ei preik som
slær fast synspunkten for ein evangelisk etikk; det spørst ikkje um kva
slags yrke ein hev; det spørst um— 32 -

ein lever og strævar i tru og med truskap. 2) Um fridomen aat eit
kristen-menneskje: ein kristen er innvertes fri, barn i huset, med full
og fri rett til alt som far eig; men friviljug gjer han seg til tenar
for alle. Trui er kjelda, kjærleiken er frukti. Kato-likane hadde snutt
upp ned. For fyrste gong paa lange tider vert det klaart framhalde at
Oud er kjærleik. 3) Um den babylonske fangeskapen aat kyrkja, ei skrift
mot kyrkjelæra: sakramenti hev ingen mekanisk magisk verknad; dei
verkar gjenom um-vending og tru; av dei sju sakramenti vandar han dei
fire (seinare ogso det femte: bot er aa venda att-ende til daapen); han
krev att kalken i nattverden for lækfolk; han støyter i koll heile
trans-substantia-sjons-læra i nattverden (at brødet vert umskapt til
Kristi likam); dermed ramlar messe-offeret, og dermed heile
millom-manns-stoda aat presteskapen. „Korkje pave eller bisp eller noko
menneskje hev rett til aa segja fyre ein kristen so mykje som ei
einaste staving utan hans samtykke." 4) Men det radikalaste uppropet
var skrifti „til den kristelege adelen i det tyske folk um rettarbot i
kristen-heimen." Her legg han fram heile reformasjons-programmet.
„Kyrkja er ikkje det same som prestane; alle kristne er prestar
ut-ifraa daapen. Prestestandet er eit emhætte som kyrkjelyden gjev og
kann taka att. Paven maa ingi verdsleg magt hava, maa halda seg med
bibel og bønebok i staden for med aa styra verdi. Dei gagnløysor som
heiter kardinalar lyt ikkje vera fleir enn ei tylvt. All
skatte-plundring til paven maa stogga. Cølibats-lovi maa verta avteki.
Klostri lyt brigdast til skular. Alle festdagar maa vekk, so nær som
sundagen. Like eins sjælemessor, pile-grims-ferder og avlaat. Renta
skal verta avlyst ved lov, dei store handels-husi ög. AU tigging maa—

verta forbodi, fatig-stellet skikkeleg tilskipa. Heile skulestellet
fraa øvst til nedst skal ha bibelen til midpunkt. Universiteti, desse
»store helvites-por-tane", skal støyta ned Aristoteles og kasta yver
bord mengdi av teologiske verk". Det var rot-velting som ropa or vegen.
Ein kunde mest missa pusten, so som han køyrer paa alt i eino. Fyrste
upplag (paa 4000) var utselt paa faa dagar; nye upplag fylgde. Han
hadde sjølv ei kjensla av at han bles i Jeriko-luren, so
romanist-murane maatte detta. Bokprentar-kunsten fær denne venda tena
frigjerings-arbeidet.

Bann-bulla mot Luther avdømde 41 setningar av honom, og baud at alle
Luthers skrifter skulde verta brende.

Luther tok sin mun att og skreiv um » Antikrists bulla". Og daa bøkene
hans vart brende i Løwen (Louvain), la han likt imot og brende
pave-bulla og fleire andre paveskrifter. Soleis synte han at det var
ikkje kyrkja som støytte ut han; det var han sjølv som braut med Rom.

Spursmaalet var no kva kurfyrst Fredrik vilde segja. Han kom i beit med
bannbulla; det var kje greidt aa ikkje lyda paven. Men han raadførde
seg med Erasmus. Og daa han spitig gat um at Luther hadde forsynda seg
tvifelt ved aa snerta pavekruna og munkemagen, so smilte den gamle
vislege kurfyrsten og valde aa staa paa Luthers sida.

Hutten vilde slaa til og lata sverdet gjera av striden; han hadde tenkt
ut store planar i so maate. Men Luther baud imot: med ordet er verdi
yver-vunni, med ordet er kyrkja uppehaldi; ved ordet skal ho vinna
att-ende til det ho ein gong var. Det lyder som mobilisering av
„sandhedens armé":

Martin Luther.

3— 34 -

Fremad med visiret lettet, sandheds-ord!

ti den største magt paa jord eder er av Gud forjættet: at I kunne

ikke dø, I sandheds-munde!

Den ny-valde keisar Karl den femte kom til Tyskland. Alle
framstigs-folk hadde store voner. Jamvel Luther hadde godtruen kalla
han „det edle unge blod". Dei meinte han var tyskar og vilde fremda dei
tyske reform-kravi. Men der vart dei fint nase-brende. Karl hadde aldri
vore ung; han hadde longe anda i seg spansk-dominikansk
millom-alders-tankegang og kjende ingen samhug med tyskarane. Han aatte
ikkje tvil i si sjæl um at Luther laut brennast. Han hadde store tankar
um ein einaste aalmenneleg kristenheim under romersk pave og romersk
keisar, med ei tru, ei lov, eitt styre og ein skipnad. Alle kjættarar
laut han gjera ende paa; det var hans fyrste skyldnad. Pavens sendemann
Aleander pusta paa; det var han som fekk rett til aa brenna
Luther-skriftene i Antwerpen, Løwen og Køln. Det var denne sedlause
sleipe presten som tenkte ut dei sløgaste raadene mot reformasjonen.
Han visste aa taka kvar mann fraa den veikaste sida. Det er mykje han
aa takka at reformasjonen ikkje greip meir um seg.

Men det var ikkje so greidt: dei tyske riks-stand hadde nøydt Karl til
aa gjera eid paa ei „hand-festing" fyrr han vart vald til keisar; og
dermed var han bunden til aa spyrja kva dei tyske styremagter meinte.
Retts-skynet i Tyskland sette det kravet at den verdslege domstolen
skulde prøva um eit pave-bann hadde god grunn for seg — fyrr dei lyste
nokon utlæg; jamvel dei argaste katolske fyr-— 35 -

stane i Tyskland fylgde den retts-vegen. I hand-festingi hadde endaa
keisaren lote godkjenna den lovi: ingen vert lyst utlæg, anten han er
høg eller laag, utan lovlegt forhøyr.

Smaatt um senn hadde dei aalmenne kyrkjemøte vorte som ein europæisk
kongress der keisaren var sjølvskriven formann, der vitskapsmenn og
presteskap og adel gav raad og hadde røysterett. Eit tysk kyrkjemøte
fall daa um lag saman med ein tysk riksdag. Soleis kom det merkelege
framlegget at Luther skulde inn for riksdagen i Worms. Det var i
Wittenberg denne spildrande nye tanken ovra seg, og kurfyrst Fredrik
tok han upp. Det vart ein seig diplomat-strid millom lian og
pave-mannen Aleander. Det galdt grunntankane um keisarmagt og pavemagt,
eller rettare: det er stats-tanken som kjem upp med krav paa full
husbonds-rett (suverænitet) ubunden av pave-veldet. Det er soleis eit
stor-hende i heimssoga naar Luther møter for keisaren og riksdagen; det
er staten som vil greida jamvel med kyrkjelege spursmaal. Og kurfyrst
Fredrik skal ha største æra her. Han gjer same fagnaverket for Luthers
reformasjon som namnen hans, Kristian Fredrik, for Norigs sjølvstende i
1814: han vaagar kruna si og set alt sitt inn paa aa stydja
fridoms-arbeidet med statsmanns-kunst.

Det var ved dette høvet Erasmus sa dei ordi: „Sanningi vert ikkje
døyvd, jamvel um dei fær døyvt Luther."

Riksdagen i Worms hadde fram mange klagemaal baade for paven og for
keisaren. Folkemeiningi var i det heile paa Luthers sida. Men det var
ikkje visst aa vita kva stor-bukkane kunde finna paa. Det kunde gaa med
Luther som det gjekk med Huss. Luther hadde fenge full trygd av
keisaren; men— 36 -

keisaren angra seinare at han ikkje fekk brjota ordet sitt. So det var
paa hekte.

Daa Luther køyrde inn i Worms med stort fylgje av ridande friviljug
trygde-vakt, var ein veldug folkehop paa ferde. Alle saag forvitne og
ottefulle paa denne underlege munken som sette seg upp mot alle
styremagter paa jordi.

Fyrste venda Luther stod for riksdagen, svimra det for han. Nervøs
angest kom yver han, so han bad aa faa umraada seg. Venene hans kjende
seg bringe-klemde. Uvenene log. Men andre dagen 18. april 1521 var
Luther seg sjølv. Han gjekk fraa morgonen og mulla paa „Vaar Gud han er
so fast ei borg". Trengsla i gatone var endaa verre enn dagen fyre. Og
i for-halli og dørene til riks-dags-halli stod det tett med folk. Hiten
inne i halli var so stor at sveiten stokk paa panna hans. Men' daa
Luther vart spurd um han heldt fast paa det han hadde skrive i bøkene
sine, tok han til ords og gav ei grundig utgreiding:

Bøkene hans var av ymse slag, sume læreskrifter, sume stridsskrifter.
Det han hadde skrive mot pavestolen kunde han ikkje taka i seg att utan
aa hjelpa romanistane til aa tyna Tyskland; kann henda hadde han smurt
tjukt paa, og det var ting han ikkje burde sagt soleis; men attra han
seg, so vilde han berre gjeva motmennene vatn paa kverni; noko anna var
um dei kunde yvertyda han utor bibelen at han hadde teke i miss; daa
skulde han sjølv vera den fyrste til aa brenna bøkene sine. Det var
sagt um læra hans at ho var faarleg; det var nett eit godt merke;
guds-ordet vilde ikkje skapa fred, men sverd. Og dermed tok han til aa
vitna for keisaren frihuga som ein av dei gamle profetane: keisaren maa
agta seg at han ikkje gjer eit ulukkelegt upptak i riksstyret sitt, so
han vert til skammar som Farao og— 37 -

som Babel-kongane. Kann henda so høge herrar turvte ikkje henta lærdom
hjaa han, men han laut tena sitt kjære Tyskland med aa segja fraa.

Johan Eck, som førde ordet paa hi sida, ropa til han: „Her er ikkje
høve til aa oVdskiftast; svar greidt utan umsviv: vil De taka i Dykk
att djesse lærdomane, eller vil De ikkje?"

Det var den største stundi i Luthers liv. Her skulde han vitna for all
verdi. Han vaagar staa fast. Pavar og kyrkjemøte kann taka i miss. Guds
ord og samvitet er øvste og einaste autoritet. „Vert eg ikkje yvertydd
ut or bibelen eller ved klaare grunnar, vil eg ikkje taka noko i meg
att. Samvitet mitt er bunde i bibelordet. Det er raadlaust aa gjera mot
samvitet." Det vart eit fælt staak i halli. Keisaren reis upp heit og
harm, og slutta møtet. Luther visste ikkje korleis han kom heim. Men
daa han kom inn i herbyrget sitt, lyfte han hendene upp og jubla: „Eg
slapp igjenom! eg slapp igjenom! Um eg so hadde tusen hovud, vilde eg
heller missa deim alle enn taka att noko."

Reformasjonsverket var berga.

Folk plaaga han med aa helsa paa han. Sume freista jamna striden.
Luther berre lengta etter aa faa lov aa fara heim til Wittenberg.

Han fekk full trygd av keisaren. Men paa heimvegen attmed Eisenach
sprengde nokre ryttarar fram or skogen, reiv Luther ut or vogni og reid
av med han. Fylgje-sveinane rømde; dei trudde det var motmennene som
hekta han. Men det var alt i hop raadlagt millom Luther og kurfyrst
Fredrik: det var tryggaste aa faa Luther vel gøymd eit bil.

Riksdagen hadde enno ikkje fellt domen yver han; men det var visst at -
han vart ikkje frikjend. Ein maanad etterpaa ferda keisaren ut
Worms-ediktet, der han lyste Luther utlæg.— 38 -

Aleander fekk smugla inn i ediktet noko um presse-censur yver alt som
var paven imot, fekk gjeva ei falsk utgreiding av sjølve saki, og fekk
ein kurfyrst av Brandenburg til aa vitna at vedtaket var gjort av alle
dei tyske riksstandi. Det var ikkje sant: riksdagen var slutt, dei
fleste var heimfarne, og ediktet vart upplese og underskrive i eit
ser-møte av keisaren og nokre katolske fyrstar, jamvel i eit anna rom
enn riksdags-halli. Fusk og fanteskap fraa fyrst til sist.
Presse-censuren vart eit brot paa „handfestingi" dess meir. Ediktet kom
soleis til aa setja skil millom keisaren og det tyske folk.

Det vart i det store og heile berre ein daud bokstav. Mange stader vart
det ikkje kunngjort. Dei mange smaa-riki i Tyskland var sjølvstyrde nok
til aa gjera kva dei vilde. Men paa andre sida meinka ediktet Tyskland
i aa gaa yver til protestantismen „officielt"; og Luther kom til aa
staa utanfor samfundet baade borgarleg og kyrkjeleg, utanfor lands lov
og rett.

Kann henda like vel det var ein fyremun: det er faarlegare aa ha bør og
maks-vér enn aa sigla i brot og brand.

Paa Wartburg fekk Luther roa seg. Han levde løynd, let skjegget veksa,
gjekk i riddar-bunad og heitte „riddar Georg".

Folk fælte for han var drepen. Alle spurde med otte: „Kvar er han?
lever han?" Den namngjetne maalaren Albrecht Dürer fraa Nürnberg skreiv
i dag-boki si: „Aa Gud! hev dei drepe Luther! han som kunde ha tala so
levande og skrive so mange herlege bøker, um han enno hadde levt ti
eller tjuge aar. Hev dei drepe han, daa er han martyr for den kristne
sanningi, av di han hev refst det antikristelege pavedømet og arbeidt
for kristeleg fridom."— 39 -

Melanchton sytte saart: „Han var eit ljos i Israel, er det sløkkt no?
kunde eg faa hans liv att, skulde eg gjerne ofra mitt eige." Han vart
reint fraa seg av gleda daa han fekk fyrste brevet fraa Luther: „Han
lever! vaar kjære far lever enno! ver hugheile, vener, no tarv me ikkje
vera rædde!"

Ja samhugen med Luther auka, og harmen mot uvenene hans auka med, so
dei var rædde for upprør. Men Luther lika seg berre so maateleg.
Braalyndet hans snudde seg innetter, og han fekk mange vonde dagar i
indre strid, so han totte han slost med sjølve Satan. Endaa han nytta
tidi godt, kjende han seg yrkelaus, svevnug, kald og likesæl. Men det
gaadde ikkje andre. Brev paa brev, skrift etter skrift sende han ut,
djerve, trugande, — dei skyna han sat der uppe paa Wartburg og vakta
yver heile Tyskland. Daa dei tok til med avlaats-handel, skreiv han eit
rasande brev til erkebispen, og refste han av di han „reiser upp ein
avgud att som narrar baade pengane og sjælene fraa fatige, einfelde
kristne," og trugar han med aa læra verdi „skilnaden paa ein ulv og ein
bisp". Jau det vart slutt med avlaatshandelen for det same.

Og so dreiv han paa og sette um ny-testamentet paa tysk. Hadde ikkje
Luther gjort anna enn det, vilde han vore ein stor mann. Han legg her
grunnen til den tyske bokheimen og skapar det tyske bok-maalet. Han
syner seg ein radikal maalstrævar: han nyttar gode ord fraa tysk
folkemaal med folkeleg djervskap, samstundes som han grundig set seg
inn i grunn-teksti. Luthers tyske bibel-umsetjing stend høgt yver
flestalle seinare umset-jingar; det syner vengjefanget hjaa flogvitet
hans.

Det er kvitsundagen som kjem att, daa ogso det tyske folk endeleg fær
høyra Guds ord paa sitt eige tungemaal. Reformasjonen vart soleis ei
uppatt-— 40 -

nying av den gamle kristendom paa nasjonal grunn. Hans og Grete kunde
sjølve lesa kva Våarherre hev sagt, so dei kunde staa sjølvstendige i
si kristen-tru utan aa spyrja lærde folk etter vegen. Dette
demo-kratisk-nasjonale drag i Luthers livs-verk kann me ikkje verdsetja
høgt nok. Teologane vert ikkje eine-herrar i kristendomen, det aalmenne
prestedømet vidar seg ut ogso til bibel-studiet. No kann alle sjaa kor
gale „kyrkja" hev fare: lære-setningane kjem under aalmenn kritikk, med
bibelen til grunnlag.

Men medan Luther sit paa Wartburg, tek dei til aa gaa berserk-gang i
Wittenberg. Professor Karl-stadt tok styret, eller let seg styra av
straumen: vekk med alle katolske skikkar! vekk med messe-klædi! vekk
med bilæte i kyrkjone! Dei aat kjøt i faste-tidi; dei gjekk til altars
„paa evangelisk vis", d. v. s. fekk baade brød og vin; jamvel smaa-born
var med til altars; etterpaa hende det at altargjestene slost med
katolikane og plundra prestegardane. Munkar og nonnor rømde fraa
klostri, og gifte seg, — det var eit stormver som sopa alt det gamle
burt; men det gjekk so mekanisk og aandlaust, at Luther vart forfærd:
det var ikkje Guds Ande som kom til synes her.

Endaa verre gjekk det til i ein liten by Zwickau. Det for ikring ein
flokk „profetar", glo-beitlar, som bruka vald mot den katolske
gudstenesta og trakka paa mykje av det gamle heilage. Desse „profetane"
vilde jamvel skuva til sides sakramenti, bibelen og all kyrkjeleg
orden; for dei aatte den Heilage Ande og fekk beinveges openberringar
fraa Gud.

Karlstadt vart paaverka av Zwickau-profetane. Og ugreida i Wittenberg
auka, so Luther laut heim att, Han preika i aatte dagar mot
„svermarane".

Han kravde i namnet aat samvits-fridomen at ingen skal bruka vald mot
annan-manns yvertyding;— 41 -

det gjeld aa syna kjærleik og tolmod, byggja upp og lyfta og tena. Det
er røvar-ferd aa vilja um-venda folk med magt; berre Guds ord kann
um-venda eit menneskje. Lat bilæti vera i fred, naar ein berre ikkje
bed til deim; den som elskar Gud yver alle ting, han ansar ikkje
bilæti. Det maa ingen tru at ein vert ein sann kristen ved aa eta kjøt,
ved aa riva sund bilæte eller ved aa ikkje gaa til skrifte. Samviti maa
fyrst verta frigjorde fraa synde-lekkjone. So vil den nye vinen
sprengja dei gamle flaskone.

Sjeldan hev ein mann greidt aa tøyma ei rørsla so heilt som Luther i
mars 1522. Han førde dei ytre skikkane att-ende til det gamle; men let
seinare ein for ein falla, dei som ikkje høvde med evangelisk syn. Enno
stod han her med sannings-ordet aaleine, og vann sine sigrar berre med
det.

Men snart kom han til aa snu seg so langt i konservativ leid, at han
resten av sitt liv vart mykje av ein bakstrævar. Aaret 1525 er
vende-punkten her.

Hutten hadde lyst krig mot kyrkje-fyrstane; det gjekk rav-gale, han
laut røma til Sveits, og døydde snart etter.

So kjem bonde-krigen i 1525, fyrst i Sud-Tysk-land, og so i
Nord-Tyskland. Det hadde lege og loga i lange tider. Urettferdi og
trældomen var stor. No hadde Luther gjeve luft aat det som laag og
glødde. Han hadde sagt at alle var prestar, han hadde gjeve alle rett
til aa lesa bibelen. Fridom, likdom og brorskap var kristendom,
trældomen var mot evangeliet. Det var ikkje underlegt at tolmodet
traut, og kravi paa rettarbøter braut seg veg med velde. Det kunde
sjølvsagt gjenge godt, um førarane hadde magtast aga herane sine. Men
villskapen fekk yvertaket, og blodet rann. Adels-— 42 -

mennene vart rædde og gjekk inn paa kravi. Men so kom bøndene med nye
krav som sigta paa heil umvelting. Serleg gjekk det hardt i
Nord-Tyskland, der Zwickau-profetane tok førarskapen: hogg ned alt som
er imot Guds rike! fyrst og fremst prestane, so alle fyrstane og
stor-karane og alle deira lydige tenarar, Luther med-rekna! Bønder
strøymde i hop fraa alle kantar; maalet var aa riva ned alle hus og
borger i Tyskland, so berre bondegardane stod att. Men adelen samla
seg, slo bondeheren, retta Zwickau-profetane, og drap ned for fote; so
me veit snaudt aa fortelja maken annan stad enn der som tyrken hev rasa
paa det verste. Ikkje minder enn 100 000 bønder miste livet, og resten
vart trælka verre enn fyrr. Ja bonde-trældomen i Tyskland hev sidan den
dagen vore eit ordtak i heimssoga.

Luther kunde ha beinka det heile. Bøndene venta seg mykje av han —
nasjonalhelten. Han freista fyrst aa telja for bøndene. Men dei totte
det var ei spott aa høyra tale um tolmod. Luther skyna /ikkje heilt den
sosiale retten i bonderørsla. Og naar han daa sa det var godt aa lida
vondt, og at smaa-kaars-mannen laut bera tunge byrder, elles vilde
ovlivnaden skjemma han ut, — ja daa vilde ikkje bøndene lyda paa han.

Me møter det syrgjelege tilfellet at Luther bryt av og gjev upp semja,
braalyndet og nervøsiteten vinn med han, han dømer bonde-rørsla som
berre djevelskap. Soleis skriv han den illgjetne skrifti mot
„mordarbøndene og røvarbøndene": „Slaa deim, drep deim, stikk deim, ope
eller i løyndom, dei er helvites-brandar og djevels-lemer; so underlege
tider er çjet n°. at ein fyrste kann faa meir takk av himmelen med aa
drepa enn med aa beda; den som feil paa fyrstesida, vinn martyr-sæla;
dei hine fer til helvite."— 43 -

Fraa den tid er det lydnad! og ingen ting anna . enn lydnad! Det er den
veikaste sida ved lutherdomen. „Asnet treng juling, og pøbelen treng
svipa." Fylgjone kjem Tyskland og heile Europa til aa lida under, so
lenge verdi stend: smaafolk finn ikkje hjartelag hjaa kyrkja for sine
vanskar; so snur dei ryggen til heile kristendomen.

Visst freista Luther lyfta upplysingi. Skulestellet skipa han um paa
eit betre grunnlag. Han hadde sjølv røynt det u-menneskjelege i den
gamle lære-maaten, og freista aa faa ei upplæring som høver for
barne-naturi. Berre det eine ordet i katekisma er ei heil ny vérd for
borni: Gud vil kjærleg lokka oss aa tru at han er vaar rette far og me
hans rette born: so me skal beda til han med full tiltru, so som gode
born bed sin kjære far um noko. Barnevenen Luther i heim og skule — det
er ein heil sogebolk for seg.

Visst arbeidde Luther til sin døyande dag med preik og sjælesorg og
kyrkjeskipnad. Mange geniale ord eig me fraa han ogso i dei siste tjuge
leveaari. Det geniale ved Luther syner seg millom anna i det at han er
ikkje rædd for aa segja seg sjølv imot, segja eitt idag, eit anna i
morgon.

Men det kann ikkje løynast at det var ei bak-evja han var komen inn i.
Daa kurfyrst Fredrik døydde i 1525, fekk Luther frie hender til aa
skipa kyrkje-stellet og skulestellet i Sachsen. Og det var ikkje
aandsfridom som raadde den skipnaden. Han fekk forbod mot katolske
messor, fekk jaga „ villfarande" d. v. s. annarleis-truande menneskje
ut or landet. Han gjekk med og rana det kyrkjelege jordgods. Og han gav
kyrkja og gudstenesta heilt i hendene paa fyrstemagti. Fraa pavekyrkja
gleid me yver i statskyrkja, fraa dyna i halmen — ?— 44 -

Det kann like vel henda at det hadde sine gode sidor naar reformasjonen
konsolidera seg religiøst, og skiide lag med humanistar og sosiale
rørslor.

Det største ved Luther er den religiøse styrken. Og den hev si rot
einast i trui paa üuds naade.

Me kjenner ikkje Gud utan gjenom Kristus. Han hev synt oss: Gud er
kjærleik og inkje anna enn kjærleik.

Guds kjærleik er livslufti for alt kristenliv. Ingen moralsk tvang,
ingi kunstige reglar, ingi gudlege skikkar kann skapa eit kriste
aands-liv. Alt ljos, all varme, all drivkraft kjem fraa
kraft-stasjonen: Guds miskunn i jesus Kristus med den opne fars-famnen
og den fulle frie barneretten.

Det vert eit heilt nytt livs-mynster. Barnetrui einar gudslivet og
mannalivet, tek imot alle gode gaavor med takk, „hug-legg alt som er
fagert paa den grønkande vide Guds jord" og nyttår det alt i Guds
tenesta.

Barnetrui finn freden midt i uroi, finn det guddomlege og ævelege midt
i det „verdslege".

Difor gjeng barnetrui inn i verdi, inn i alle dei gledor og lidingar
som livet fører med seg, inn i eit sjølvgløymande liv i tenesta aat Gud
og men-neskje.

Verdi skal verta eit Guds rike.

Himmelstigen vert reist yver alle livs-yrke: jordbruk, handel,
handverk, vitskap, kunst —: arbeidsmannen stend likso nær Gud i sitt
yrke som presten i sitt; det det gjeld um er aa tena i aand og sanning,
d. v. s. i truskap og kjærleik. Gud hev skapt og skipa det alt. Ingen
ting er verdsleg i seg sjølv. Alt kann me gjera i pakt med Gud.

Like eins med heimen og egteskapen. Det er Gud som hev skipa samlivet
millom mann og kvinna; det er ei heilag uppgaava foreldri fær, ved aa
haldafram med Guds eige skapar-verk og ala upp nye menneskje som fører
Guds rike vidare ut og lenger fram. Ein lukkeleg heim — det er
paradiset paa jordi.

Jamvel politikken kjem i nytt ljos. Stats-samfundet er ogso Guds
tilskipnad. Fedralandet, morsmaalet, nasjonal-karakteren — alt heng i
hop med det Gud hev skapt og det Gud hev skipa.

Luther hev løyst jordlivet fraa det millomalderske kyrkjebann.

